অনিকেতের আরজি করে পোস্টিং , ভাইরাল স্বাস্থ্য দফতরের চিঠি

কলকাতা: চিকিৎসক অনিকেত মাহাতর (Aniket Mahato) এসআর শিপ পোস্টিং নিয়ে নানান বিতর্ক চলছে। শনিবার রাত নটা পর্যন্ত তিনি স্বাস্থ্য ভবনের তরফ থেকে অফিসিয়াল কোন চিঠি না পেলেও তার পোস্টিং সংক্রান্ত এক চিঠি বিভিন্ন সামাজিক মাধ্যমে দেখা যাচ্ছে। এই পোস্টিং অর্ডারের এর সত্যতা অনিশ্চিত।

‘অভয়ার বিচার’ বদলে এখন হয়েছে ‘অনিকেত কোন্দল’! এরই মধ্যে শনিবার ভাইরাল হয়েছে স্বাস্থ‌্য দফতরের নিয়োগ সংক্রান্ত একটি সার্কুলার। যেখানে দেখা যাচ্ছে ৩১ ডিসেম্বরই ডাক্তার অনিকেত মাহাতেকে আর জি কর মেডিক‌্যাল কলেজে পোস্টিং দিয়েছিল স্বাস্থ‌্যদফতর। ঠিক যেদিন সন্ধেবেলা জুনিয়র ডক্টর ফ্রন্ট (Junior Doctor Fornt) থেকে পদত‌্যাগ করেন ডা. মাহাতে। যদিও সেই সার্কুলারের সত‌্যতা যাচাই করেনি কলকাতা টিভি অনলাইন।

আরও পড়ুন: মগরাহাট-কাণ্ডে রাজীব কুমারের কাছে রিপোর্ট চাইল কমিশন

চিকিৎসক অনিকেত মাহাত জানিয়েছেন এই চিঠি তার কাছে অপ্রাসঙ্গিক। তবে যদি এই চিঠি সত্য হয়ে থাকে তবে সুপ্রিম কোর্টের অর্ডার অনুযায়ী এক জয় বলে তিনি মনে করছেন। চিকিৎসক অনিকেত মাহাতো কোনওভাবেই এই এসআর শিপ পোস্টিং গ্রহণ করবেন না বলে তার স্পষ্ট বক্তব্য। আজ তিনি স্বাস্থ্য ভবন এবং সমস্ত আধিকারিকদের মেইলের মাধ্যমে SR শিপ না নেওয়ার কথা জানিয়ে দিয়েছেন বলে তার দাবি। তিনি জানান, বন্ডের ৩০ লক্ষ টাকা তিনি সরকারকে মিটিয়ে দিয়ে এসআর-শিপ থেকে এখন অব্যাহতি চান।ডব্লিউবিজেডিএফ- এর তরফ থেকেও অবশেষে আরজি কর হাসপাতালেই চিকিৎসক অনিকেত মাহাত-র পোস্টিং আন্দোলনের জয় বলে ঘোষণা করা হয়েছে।